cyanic-selkie/wikianc huggingface dataset:
ยวง นิตโย
ประวัติ
เนื่องจากปัญหาด้านสุขภาพ พระคุณเจ้ายวงจึงขอลาออกจากตำแหน่งประมุขมิสซังโรมันคาทอลิกกรุงเทพฯ และได้รับอนุมัติในวันที่ 18 ธันวาคม พ.ศ. 2515 จึงดำรงตำแหน่งอัครมุขนายกกิตติคุณมิสซังโรมันคาทอลิกกรุงเทพฯ นับแต่นั้นมาจนถึงแก่กรรมเมื่อวันที่ 2 ตุลาคม พ.ศ. 2541 มีพิธีปลงศพเมื่อวันที่ 8 ตุลาคม จากนั้นจึงฝังศพไว้ที่อุโมงค์ใต้อาสนวิหารอัสสัมชัญ
ผลงาน
ในช่วงที่ดำรงตำแหน่งประมุขมิสซัง พระคุณเจ้ายวงได้สร้างคุณูปการไว้มากมายแก่ศาสนจักรโรมันคาทอลิกในประเทศไทย ท่านสนับสนุนการสร้างโบสถ์โรมันคาทอลิกขึ้นใหม่หลายแห่ง เช่น ที่หนองจอก รังสิต หนองหิน บางแค สามพรานสะพานใหม่ ตลิ่งชัน
อำเภอเวียงเชียงรุ้ง
การปกครองส่วนท้องถิ่น
ท้องที่อำเภอเวียงเชียงรุ้งประกอบด้วยองค์กรปกครองส่วนท้องถิ่น 4 แห่ง ได้แก่
ยวง นิตโย
ผลงาน
นอกจากนี้พระคุณเจ้ายวงยังแปลหนังสือต่างประเทศเป็นภาษาไทยอีกหลายเล่ม โดยใช้นามปากกาว่า “ผู้หว่าน” เช่น คำอธิบายคำสอนคาทอลิก เตรียมเผชิญความตาย รำพึงจิตภาวนาจำลองแบบพระคริสต์ อาหารทิพย์ประจำวัน เป็นต้น
รัฐบาลเฟลมิช
รัฐบาลเฟลมิช เป็นฝ่ายบริหารของทั้งประชาคมเฟลมิชและแคว้นเฟลมิช (ฟลานเดอส์) ในประเทศเบลเยียม ประกอบด้วยคณะรัฐมนตรีซึ่งนำโดยมุขมนตรี (minister-president) และมีสภาเฟลมิชคอยกำกับดูแล การบริหารราชการแบ่งออกเป็น 13 ส่วนนโยบาย แต่ละส่วนมีแผนกบริหารและสำนักงานหลายสำนักงาน
คณะรัฐมนตรีเฟลมิชประกอบด้วยรัฐมนตรีจำนวนไม่เกิน 11 ตำแหน่งซึ่งได้รับการแต่งตั้งจากสภาเฟลมิช โดยต้องมีรัฐมนตรีอย่างน้อยหนึ่งคนมาจากบรัสเซลส์ ที่มาของรัฐมนตรีนั้นมาจากขั้วการเมืองต่าง ๆ ที่รวมกันเป็นพรรคร่วมรัฐบาล ผู้นำรัฐบาลโดยตำแหน่งคือมุขมนตรีฟลานเดอส์ โดยกลไกถ่วงดุลการทำงานของฝ่ายบริหารนั้นคล้ายกับรัฐบาลกลาง กล่าวคือ สภาเฟลมิชมีหน้าที่กำกับดูแล โดยรัฐมนตรีต้องนำเสนอนโยบายต่อสภา และต้องได้รับความไว้วางใจจากสภา
บทบาทหน้าที่
รัฐบาลเฟลมิชรับผิดชอบงานด้านปกครองโดยแบ่งส่วนนโยบายหรือหน่วยราชการในสังกัดเป็น 11 สังกัด ดังนี้
งบประมาณ
งบประมาณใน ค.ศ. 2018 ประกอบด้วยรายจ่ายจำนวน 44.7 พันล้านยูโร และรายได้ 42.3 พันล้านยูโร โดยรายได้นั้นมีที่มาจาก:
กลุ่มอาการดาวน์
สาเหตุที่พบบ่อยที่สุดก็คือ การมีโครโมโซมเกินไป 1 แท่ง คือ โครโมโซมคู่ที่ 21 มี 3 แท่ง แทนที่จะมี 2 แท่ง ซึ่งทางการแพทย์เรียกว่า แฝดสามของโครโมโซม (trisomy) 21 มีมากถึง 95% สาเหตุรองลงมาเรียกว่า การสับเปลี่ยนของโครโมโซม (translocation) คือมีโครโมโซมย้ายที่ เช่น โครโมโซมคู่ที่ 14 มายึดติดกับคู่ที่ 21 เป็นต้น พบได้ 4% ส่วนสาเหตุที่พบได้น้อยที่สุดคือมีโครโมโซมทั้ง 46 และ 47 แท่งในคน ๆ เดียว พบได้เพียง 1% เท่านั้นเรียกว่า โมเซอิค (mosaic)
ภาวะนี้สามารถวินิจฉัยได้ทั้งขณะตั้งครรภ์ผ่านการคัดกรองขณะตั้งครรภ์และตามด้วยการตรวจวินิจฉัยยืนยัน หรือวินิจฉัยได้หลังคลอดผ่านการตรวจร่างกายและการตรวจพันธุกรรม ในปัจจุบันเมื่อมีการตรวจคัดกรองแพร่หลาย ผู้ตั้งครรภ์จำนวนหนึ่งเลือกยุติการตั้งครรภ์เมื่อตรวจพบภาวะนี้ ผู้ป่วยกลุ่มอาการดาวน์ควรได้รับการตรวจคัดกรองปัญหาสุขภาพเป็นระยะตลอดชีวิต
ผู้ป่วยสามารถพัฒนาคุณภาพชีวิตได้ผ่านการศึกษาและการดูแลที่เหมาะสม หลายคนสามารถเข้าโรงเรียนและเรียนในชั้นเรียนปกติได้ บางรายอาจต้องได้รับการศึกษาพิเศษ บางรายจบการศึกษาระดับมัธยมปลาย และจำนวนหนึ่งเรียนต่อในระดับอุดมศึกษาได้ ผู้ป่วยกลุ่มอาการดาวน์วัยผู้ใหญ่ในสหรัฐอเมริการ้อยละ 20 ทำงานและมีรายได้ในระดับหนึ่ง แม้หลายคนจะจำเป็นต้องได้รับการจัดสถานที่ทำงานเป็นพิเศษ หลายรายจำเป็นต้องได้รับความช่วยเหลือทางการเงินและทางกฎหมาย อายุขัยเฉลี่ยของผู้ป่วยอยู่ที่ 50-60 ปี ในประเทศพัฒนาแล้วที่มีบริการสาธารณสุขที่เหมาะสม
กลุ่มอาการดาวน์เป็นภาวะโครโมโซมผิดปกติที่พบบ่อยที่สุดชนิดหนึ่งในมนุษย์ โดยพบในทารกแรกเกิดมีชีวิตถึง 1 ใน 1000 คน เป็นสาเหตุการเสียชีวิตถึง 36,000 ราย ใน ค.ศ. 2013 (ลดลงจาก 43,000 ราย เมื่อ ค.ศ. 1990) ชื่อนี้ตั้งตาม จอห์น แลงดอน ดาวน์ แพทย์ชาวอังกฤษซึ่งได้บรรยายลักษณะของภาวะนี้เอาไว้เมื่อ ค.ศ. 1866 อย่างไรก็ดีรายละเอียดบางอย่างของภาวะนี้เคยได้รับการบรรยายไว้ก่อนแล้วเมื่อ ค.ศ. 1838 โดย Jean-Étienne Dominique Esquirol และเมื่อ ค.ศ. 1844 โดย Édouard Séguin ในขณะที่สาเหตุทางพันธุกรรมของภาวะนี้ (การมีโครโมโซม 21 เกินมา) ได้รับการค้นพบโดยคณะนักวิจัยชาวฝรั่งเศสเมื่อ ค.ศ. 1959
อาการและอาการแสดง
ผู้ป่วยกลุ่มอาการดาวน์แทบทุกคนจะมีความบกพร่องทั้งทางกายและทางสติปัญญา ผู้ป่วยในวัยผู้ใหญ่มักมีสติปัญญาเทียบเท่าเด็กอายุ 8-9 ปี มีภูมิคุ้มกันไม่ดี และมีพัฒนาการล่าช้า นอกจากนี้ยังเพิ่มความเสี่ยงต่อปัญหาสุขภาพต่างๆ เช่น โรคหัวใจพิการแต่กำเนิด โรคลมชัก มะเร็งเม็ดเลือดขาว โรคไทรอยด์ และโรคทางจิตใจต่างๆ เป็นต้น
ลักษณะทางกาย
ผู้ป่วยกลุ่มอาการดาวน์อาจมีลักษณะทางกายภาพบางส่วนหรือทั้งหมดดังต่อไปนี้ คางเล็ก หางตาชี้ขึ้น กล้ามเนื้ออ่อน สันจมูกแบน เส้นลายมือตามขวางมีเส้นเดียว และลิ้นยื่น เนื่องจากมีลิ้นใหญ่และปากเล็ก ลักษณะของทางหายใจเหล่านี้อาจทำให้เกิดภาวะหยุดหายใจขณะหลับได้ โดยพบในผู้ป่วยกลุ่มอาการดาวน์ประมาณครึ่งหนึ่ง ลักษณะอื่นที่พบได้บ่อยเช่น ใบหน้าแบนและกว้าง คอสั้น ข้อต่ออ่อน ยืดหยุ่น นิ้วหัวแม่เท้าและนิ้วชี้ห่าง นิ้วสั้น ลายนิ้วมือผิดปกติ  ผู้ป่วยร้อยละ 20 จะมีภาวะข้อต่อแอตแลนโตแอกเซียล (ข้อต่อกระดูกคอ) ไม่เสถียร เป็นความเสี่ยงให้เกิดการบาดเจ็บต่อไขสันหลังได้ร้อยละ 1-2  ผู้ป่วยหนึ่งในสามอาจมีข้อสะโพกหลุดได้โดยไม่ได้เกิดจากอุบัติเหตุ
พันธุศาสตร์
กลุ่มอาการดาวน์มีสาเหตุมาจากการที่ผู้ป่วยมีจำนวนชุดของยีนบนโครโมโซมคู่ที่ 21 สามชุด แทนที่จะเป็นสองชุด ส่วนใหญ่เกิดกับพ่อแม่ที่มีพันธุกรรมเป็นปกติ พ่อแม่คู่ที่มีบุตรคนเป็นกลุ่มอาการดาวน์แล้วคนหนึ่งมีโอกาสที่จะมีบุตรคนอื่นเป็นกลุ่มอาการดาวน์อยู่ที่ 1% หากผลตรวจโครโมโซมของทั้งพ่อและแม่คู่นั้นออกมาเป็นปกติ
ข้อมูลบนโครโมโซมที่มีเกินมานั้นอาจเกิดขึ้นได้หลายวิธี สาเหตุที่พบบ่อยที่สุด (คิดเป็น 92-95% ของผู้ป่วยกลุ่มอาการดาวน์ทั้งหมด) เกิดจากการมีโครโมโซม 21 เกินมาทั้งแท่ง เรียกว่ามีแฝดสามของโครโมโซม 21 (trisomy 21) ส่วนในผู้ป่วยอีกกลุ่มหนึ่ง (1-2.5% ของผู้ป่วยกลุ่มอาการดาวน์ทั้งหมด) มีเซลล์บางเซลล์ในร่างกายเป็นปกติ ในขณะที่เซลล์บางเซลล์มีแฝดสามของโครโมโซม 21 ลักษณะเช่นนี้เรียกว่ากลุ่มอาการดาวน์แบบโมเซอิก รูปแบบอื่น ๆ ที่พบได้ค่อนข้างบ่อย เช่น การสับเปลี่ยนของโครโมโซมแบบโรเบิร์ตโซเนียน ไอโซโครโมโซม (โครโมโซมมีแขนสองข้างเหมือนกัน) และโครโมโซมวงแหวน ความผิดปกติเหล่านี้ทำให้มีองค์ประกอบของโครโมโซม 21 ที่เกินมา ทำให้เกิดโรค พบได้ใน 2.5% ของผู้ป่วยกลุ่มอาการดาวน์ทั้งหมด
แฝดสามของโครโมโซม 21
แฝดสามของโครโมโซม 21 หรือ แคริโอไทป์แบบ 47,XX,+21 ในเพศหญิง และ 47,XY,+21 ในเพศชาย เกิดจากการที่โครโมโซม 21 ไม่แยกออกจากกันอย่างที่ควรจะเป็น ในขั้นตอนการสร้างเซลล์สืบพันธุ์ (เซลล์ไข่หรือเซลล์อสุจิ) ทำให้เกิดเซลล์ไข่หรือเซลล์อสุจิที่มีจำนวนแท่งของโครโมโซม 21 เพิ่มขึ้นจากปกติ (เป็น 2 แท่ง แทนที่จะเป็น 1 แท่ง) ทำให้มีจำนวนโครโมโซมทั้งหมดเป็น 24 แท่ง (แทนที่จะเป็น 23 แท่ง) เมื่อเซลล์สืบพันธุ์ที่มีจำนวนแท่งโครโมโซมผิดปกตินี้ ปฏิสนธิกับเซลล์สืบพันธุ์ปกติ ตัวอ่อนที่เกิดมาจึงมีโครโมโซม 47 แท่ง (แทนที่จะเป็น 46 แท่ง) โดยมีโครโมโซม 21 จำนวน 3 แท่ง (แทนที่จะเป็น 2 แท่ง) 88% ของการเกิดแฝดสามของโครโมโซม 21 เกิดจากการไม่แยกตัวของโครโมโซมในเซลล์สืบพันธุ์ของมารดา 8% จากบิดา และ 3% เกิดหลังจากที่เซลล์ไข่และเซลล์อสุจิผสมกันแล้ว
การสับเปลี่ยน
องค์ประกอบของโครโมโซมที่ 21 ที่เกินมาจนทำให้เกิดกลุ่มอาการดาวน์นั้น 2-4% อาจเกิดจากการสับเปลี่ยนของโครโมโซมแบบโรเบิร์ตโซเนียนได้ ในกรณีนี้ แขนข้างยาวของโครโมโซม 21 นั้น ไปติดอยู่กับโครโมโซมอื่น ซึ่งมักเป็นโครโมโซม 14 หากบุคคลนี้เป็นเพศชายจะมีแคริโอไทป์เป็น 46XY,t(14q21q) ซึ่งอาจเป็นการกลายพันธุ์ที่เกิดขึ้นใหม่ หรือมีอยู่ก่อนในบิดาหรือมารดาก็เป็นได้ บิดามารดาที่มีการสับเปลี่ยนเช่นนี้ส่วนใหญ่มีสุขภาพและระดับสติปัญญาเป็นปกติ อย่างไรก็ดี ในขั้นตอนการสร้างเซลล์อสุจิหรือเซลล์ไข่นั้น มีโอกาสที่จะเกิดเซลล์สืบพันธุ์ที่มีองค์ประกอบของโครโมโซม 21 เกินมาได้ ทำให้มารดาที่มีการสับเปลี่ยนเช่นนี้มีโอกาสให้กำเนิดทารกที่มีกลุ่มอาการดาวน์สูงถึง 15% และบิดาที่มีการสับเปลี่ยนเช่นนี้มีโอกาส 5% หรือน้อยกว่า ความเสี่ยงของการให้กำเนิดทารกที่มีกลุ่มอาการดาวน์ในกรณีเช่นนี้ไม่สัมพันธ์กับอายุของมารดา ทารกที่เกิดแม้ไม่มีกลุ่มอาการดาวน์แต่ก็อาจได้รับโครโมโซมที่มีการสับเปลี่ยนในลักษณะที่ทำให้เพิ่มความเสี่ยงการมีทายาทเป็นกลุ่มอาการดาวน์ต่อไปได้ ในกรณีเช่นนี้บางคนเรียกว่ากลุ่มอาการดาวน์ชนิดที่ถ่ายทอดในครอบครัว (familial)
การตรวจคัดกรอง
หญิงตั้งครรภ์อาจมีความจำเป็นต้องรับการตรวจคัดกรองเพื่อค้นหาภาวะแทรกซ้อนหลาย ๆ อย่าง ระหว่างตั้งครรภ์ แนวทางการคัดกรองมาตรฐานหลายแนวทางสามารถตรวจพบกลุ่มอาการดาวน์ได้ มักมีการให้คำปรึกษาทางพันธุกรรมพร้อมกับการตรวจทางพันธุกรรม เช่น การเจาะน้ำคร่ำ การตรวจชิ้นเนื้อรก (chorionic villus sampling, CVS) หรือการเก็บเลือดจากสายสะดือ (percutaneous umbilical cord blood sampling, PUBS) สำหรับคู่แต่งงานที่มีความเสี่ยงต่อการมีบุตรที่มีกลุ่มอาการดาวน์มากกว่าคนทั่วไป หรือการตรวจครรภ์ตามปกติแสดงให้เห็นว่าอาจมีภาวะผิดปกติ ในสหรัฐอเมริกานั้นแนวทางเวชปฏิบัติของ ACOG (สภาสูติศาสตร์และนรีเวชวิทยาอเมริกา) แนะนำให้มีการตรวจคัดกรองทั้งแบบเจ็บตัวและไม่เจ็บตัวแก่หญิงตั้งครรภ์ทุกคน ทุกอายุ อย่างไรก็ดี ประกันภัยฯ บางรูปแบบจะให้หญิงตั้งครรภ์ได้รับการตรวจแบบเจ็บตัวเฉพาะในหญิงตั้งครรภ์ที่อายุมากกว่า 34 ปี หรือผลการตรวจแบบไม่เจ็บตัวบ่งชี้ว่ามีความเสี่ยงสูงเท่านั้น
การเจาะน้ำคร่ำและการตรวจชิ้นเนื้อรกนั้นถือเป็นการตรวจแบบเจ็บตัว ต้องมีการใส่เครื่องมือเข้าไปในหรือใกล้มดลูก จึงมีความเสี่ยงต่อการแท้งบุตรหรือการเกิดอันตรายต่อทารก ถือกันว่าการเจาะน้ำคร่ำมีความเสี่ยงต่อการแท้งบุตร 0.5% และการตรวจชิ้นเนื้อรกมีความเสี่ยง 1% นอกจากนี้ยังมีวิธีการตรวจคัดกรองที่ไม่ทำให้เจ็บตัวอีกหลายอย่างที่ใช้ตรวจคัดกรองกลุ่มอาการดาวน์ในทารกในครรภ์ได้ ส่วนใหญ่ทำในช่วงปลายไตรมาสที่ 1 หรือต้นไตรมาสที่ 2 ด้วยความเป็นการตรวจคัดกรองนี้เองทำให้การตรวจแต่ละวิธีให้ผลตรวจเป็นผลบวกลวงจำนวนไม่น้อย กล่าวคือ ตรวจพบว่าทารกอาจเป็นกลุ่มอาการดาวน์ แต่ที่จริงแล้วไม่ได้เป็น
จูชิยามะ
จูชิยามะ  เป็นหมู่บ้านที่ตั้งอยู่ในอำเภออามะ จังหวัดไอจิ ประเทศญี่ปุ่น
ในปี ค.ศ. 2003 หมู่บ้านจูชิยามะมีประชากรทั้งสิ้น 5,687 หรือมีความdensityทั้งสิ้น 570.41 คนต่อตารางกิโลเมตร มีพื้นที่ทั้งสิ้น 9.97 ตารางกิโลเมตร
01
01 หรือ '01 อาจหมายถึง:
กล้องใกล้อินฟราเรดและสเปกโตรมิเตอร์หลายวัตถุ
กล้องใกล้อินฟราเรดและสเปกโตรมิเตอร์หลายวัตถุ (Near Infrared Camera and Multi-Object Spectrometer; NICMOS) เป็นเครื่องมือทางวิทยาศาสตร์ใช้ในการศึกษาดาราศาสตร์อินฟราเรด ติดตั้งใช้งานอยู่บนกล้องโทรทรรศน์อวกาศฮับเบิลตั้งแต่ปี ค.ศ. 1997 - 1999 และตั้งแต่ ค.ศ. 2002 จนถึงปัจจุบัน
NICMOS เป็นผลงานคิดค้นและออกแบบโดยทีมงานเครื่องมือวัด NICMOS ที่หอดูดาวสจ๊วต มหาวิทยาลัยอริโซนา ทำหน้าที่เป็นเครื่องมือจับภาพและสเปกโตรมิเตอร์ สร้างโดยบริษัท บอลล์แอโรสเปซแอนด์เทคโนโลยี และนำไปติดตั้งบนกล้องโทรทรรศน์อวกาศฮับเบิลเพื่อสังเกตการณ์คลื่นแสงในช่วงอินฟราเรด คือความยาวคลื่นระหว่าง 0.8-2.4 ไมโครเมตร ในระหว่างภารกิจซ่อมบำรุงครั้งที่ 2 ค.ศ. 1997 พร้อมกับสเปกโตรกราฟกล้องโทรทรรศน์อวกาศ เพื่อแทนที่อุปกรณ์สองตัวก่อนหน้านั้น
.303
.303 อาจหมายถึง:
ชมู
ชมู (shmoo; shmoon, shmoos (พหูพจน์)) เป็นตัวการ์ตูนรูปร่างคล้ายพินโบว์ลิ่งที่มีขาสั้น ๆ สร้างโดย อัล แคป (Al Capp; พ.ศ. 2452–2522) ตัวละครปรากฎครั้งแรกในการ์ตูนเรื่อง แอบเนอร์น้อย (Li'l Abner) เมื่อวันที่ 31 สิงหาคม พ.ศ. 2491 คำว่า "shmoo" ได้กลายมาเป็นคำศัพท์ภาษาอังกฤษซึ่งมีหลายความหมายในหลายสาขาวิชาทางวิทยาศาสตร์
เนื้อเรื่อง
ในตอนที่เริ่มเมื่อปลายเดือนสิงหาคม พ.ศ. 2491 แอบเนอร์น้อยพบเหล่าชมูขณะผจญภัยเข้าไปในเขตหวงห้ามที่เรียกว่า "หุบเขาแห่งเหล่าชมู" แอบเนอร์ถูกโยนจากหน้าผาลงไปสู่หุบเขาด้านล่างโดยหญิงสาวซึ่งมีหน้าที่ปกป้องหุบเขาหลังเดินตามเสียงของพวกชมูที่ทั้งไพเราะและชวนค้นหา ในหุบเขาแอบเนอร์เป็นเพื่อนกับเหล่าชมูโดยไม่สนใจคำคัดค้านของชายแก่หนวดยาวผู้ดูแลเหล่าชมู "เหล่าชมูเป็นภัยคุกคามที่น่ากลัวที่สุดสำหรับเหล่ามาาานุษชาติเท่าที่โลกเคยรู้จัก!" ชายแก่เตือน "เพราะว่าพวกมันแย่มากหรอ" แอบเนอร์ถามกลับ "เจ้าโง่ ไม่ใช่! เพราะว่าพวกมันดีมากต่างหาก" ชายแก่ตอบ
แอบเนอร์นำเหล่าชมูออกนอกหุบเขาหลังพบว่าพวกมันมีค่าแค่ไหน เหล่าชมูได้รับความสนใจเป็นอย่างมากในเมืองด็อกแพตช์และโด่งดังไปทั่วโลกในเวลาต่อมา ผู้นำแห่งอุตสาหกรรมอย่าง J. Roaringham Fatback หรือ "ราชาเนื้อหมู" เริ่มตื่นตัวเพราะยอดขายที่ตกลง ต่อมา Fatback ติดสินบนให้ผู้ทำลายล้างออกคำสั่ง "กลุ่มสังหารชมู" ให้ออกไปฆ่าเหล่าชมูทั้งหมดด้วยอาวุธปืนอย่างโหดร้าย
หลังเหล่าชมูถูกกำจัด ภาพถูกตัดไปที่ Soft-Hearted John คนขายของชำซึ่งขายของราคาแพงเกินจริงในเมืองด็อกแพตช์ซึ่งหัวเราะเสียงสูงขณะกำลังจัดสินค้าแสดงสินค้าของเขาที่ประกอบด้วยเนื้อและของเน่า ๆ และยังกล่าวว่า "ตอนนี้พวกหนูที่กำลังอดตายก็ต้องคลานมาหาฉันถ้ายังไม่อยากตาย! พวกมันเคยบ่นว่าฉันขายแพง รอให้พวกมันเห็นราคาใหม่ก่อนเถอะ!!"
อย่างไรก็ตาม ต่อมาได้มีการเปิดเผยว่าแอบเนอร์ซ่อนชมูไว้สองตัวเพศหญิงและเพศชาย
ตอนที่จบก่อนเทศกาลคริสต์มาสของพ.ศ. 2491 ได้รับความนิยมอย่างมาก ด้วยความที่เนื้อเรื่องบ่งบอกถึงสถานะของสังคมและอุปมานิทัศน์โบราณเกี่ยวกับความโลภและการทุจริตซึ่งทำลายล้างสิ่งดีและสิ่งบริสุทธิ์ทุกอย่างบนโลก
ในวิทยาศาสตร์
คำว่า "ชมู" (shmoo) ได้กลายมาเป็นคำศัพท์ภาษาอังกฤษที่ให้ความหมายแนวคิดเทคนิคที่แตกต่างกันในอย่างน้อย 4 สาขาทางวิทยาศาสตร์:
เซ็นเซอร์นำทางความละเอียดสูง
เซ็นเซอร์นำทางความละเอียดสูง (Fine Guidance Sensor; FGS) เป็นเครื่องมือวัดตัวหนึ่งบนกล้องโทรทรรศน์อวกาศฮับเบิล ทำหน้าที่ให้ข้อมูลการกำหนดตำแหน่งซึ่งมีความละเอียดสูงสำหรับใช้ในระบบควบคุมองศาสังเกตการณ์ของกล้องดูดาว
เซ็นเซอร์นำทางความละเอียดสูงจะมีติดตั้งบนกล้องโทรทรรศน์อวกาศเจมส์ เวบบ์ ด้วย แต่ใช้วิธีการทางเทคนิคที่แตกต่างกัน
บิกุญญา
บิกุญญา (vicuña; ) เป็นหนึ่งในสัตว์ป่าตระกูลอูฐ (camelid) สองชนิดซึ่งอาศัยอยู่ในพื้นที่สูงมากบนเทือกเขาแอนดีสในทวีปอเมริกาใต้ (อีกชนิดหนึ่งคือกวานาโก) บิกุญญาเป็นญาติกับยามา และทุกวันนี้เชื่อกันว่าบิกุญญาเป็นบรรพบุรุษป่าของอัลปากาซึ่งมนุษย์นำมาเลี้ยงเพื่อเอาขน บิกุญญาให้ขนที่มีเส้นใยละเอียดมากแต่ก็มีราคาแพง เพราะเราสามารถตัดขนของมันได้ทุก ๆ สามปีเท่านั้น และต้องจับมาจากแหล่งที่อยู่อาศัยธรรมชาติ เมื่อถักเข้าด้วยกัน ผลผลิตที่ได้จากขนบิกุญญาจะมีความนุ่มและอุ่นมาก ชาวอินคาให้คุณค่ากับบิกุญญาเป็นอย่างสูงเนื่องจากขนคุณภาพดีของพวกมัน การสวมใส่เครื่องนุ่งห่มจากขนบิกุญญาถือเป็นการกระทำผิดกฎหมายหากผู้สวมใส่มิใช่ราชนิกุล
บิกุญญาได้รับการคุ้มครองตามกฎหมายทั้งในสมัยจักรวรรดิอินคาและในสมัยปัจจุบัน แต่พวกมันก็ถูกล่าอย่างหนักในช่วงเวลาระหว่างสมัยทั้งสอง โดยก่อนที่จะได้รับการประกาศให้เป็นสัตว์ป่าที่ใกล้สูญพันธุ์ในปี ค.ศ. 1974 นั้น มีบิกุญญาหลงเหลืออยู่เพียงประมาณ 6,000 ตัว ทุกวันนี้ ประชากรบิกุญญาได้รับการฟื้นฟูขึ้นจนมีจำนวนประมาณ 350,000 ตัว และแม้ว่าองค์กรอนุรักษ์ต่าง ๆ จะลดระดับสถานะภัยคุกคามของบิกุญญาลงแล้ว แต่ก็ยังคงเรียกร้องให้มีแผนการอนุรักษ์อย่างแข็งขันเพื่อปกป้องบิกุญญาจากการบุกรุกเข้าไปล่าสัตว์ การสูญเสียถิ่นที่อยู่ และภัยคุกคามอื่น ๆ
บิกุญญาเป็นสัตว์ประจำชาติของประเทศเปรู มีการนำตราสัญลักษณ์รูปบิกุญญาไปใช้ในตราแผ่นดินของประเทศด้วย
เหมืองเงินอิวามิ
เหมืองเงินอิวามิ คือแหล่งมรดกโลกทางวัฒนธรรมและเป็นเหมืองเงินขนาดใหญ่ที่สุดของประเทศญี่ปุ่น ตั้งอยู่ที่เมืองโอดะ จังหวัดชิมาเนะ ถึงแม้ในปัจจุบันจะไม่มีการขุดขึ้นมาแล้ว แต่ร่องรอยของความเจริญรุ่งเรืองของเหมืองที่ประจักษ์ในสายตาของชาวต่างประเทศ เช่นชาวจีน โปรตุเกส เนเธอร์แลนด์ ยังมีลงเหลือให้เห็นได้ในปัจจุบัน
นอกจากเงินแล้ว ยังได้ขุดพบโลหะชนิดอื่น ๆ ได้แก่ทองคำ ทองแดง และตะกั่ว เป็นต้น
มรดกโลก
เหมืองเงินอิวามิขึ้นทะเบียนเป็นมรดกโลกภายใต้ชื่อ "เหมืองเงินอิวามิและภูมิทัศน์วัฒนธรรม" ในการประชุมคณะกรรมการมรดกโลกสมัยสามัญครั้งที่ 31 เมื่อ พ.ศ. 2550 ที่เมืองไครสต์เชิร์ช ประเทศนิวซีแลนด์ ด้วยข้อกำหนดและหลักเกณฑ์ในการพิจารณา ดังต่อไปนี้
ซากา
ซากา (saga, รูปพหูพจน์: sögur) เป็นนิยายร้อยแก้วชนิดหนึ่งเกี่ยวกับประวัติศาสตร์ รวมถึงตำนานและเรื่องราวต่าง ๆ ซึ่งแต่งในประเทศไอซ์แลนด์และในพื้นที่บางส่วนของสแกนดิเนเวีย โดยมักมีเนื้อหาเกี่ยวกับการผจญภัยและความกล้าหาญ รวมถึงลำดับเหตุการณ์สมาชิกครอบครัวหรือวงค์ตระกูลหรือกลุ่มของสังคม
นิยายซากาเกิดขึ้นในสมัยกลาง แต่พบว่ายังมีการแต่งนิยายประเภทนี้จนถึงศตวรรษต่อมา โดยในสมัยกลางมักจะใช้ภาษาละตินในการเขียนบันทึกประวัติศาสตร์ในยุโรป แต่นิยายซากามักแต่งเป็นภาษาพื้นเมือง เช่น ภาษานอร์สเก่ารวมถึงภาษาต่าง ๆ ที่มีวิวัฒนาการมาจากภาษานี้ โดยเฉพาะภาษาไอซ์แลนด์
1993 สเปซมะชีน
1993 สเปซมะชีน (1993 Space Machine) เป็นวิดีโอเกมแนวชูตเอ็มอัป ค.ศ. 2016 สำหรับไมโครซอฟท์ วินโดวส์ และโอเอสเทน ซึ่งเดิมที เกมนี้มีแผนที่จะวางจำหน่ายในชื่อเชนันโดอาห์: ดอเตอร์ออฟเดอะสตาส์ (Shenandoah: Daughter of the Stars) สำหรับอามิกาใน ค.ศ. 1993 ก่อนที่โครงการดังกล่าวจะถูกยกเลิก
โฮนัม
โฮนัม (ความหมาย "ทางทิศใต้ของทะเลสาบ") เป็นภูมิภาคที่อยู่กับจังหวัดช็อลลาเดิม ซึ่งปัจจุบันอยู่ในประเทศเกาหลีใต้ ปัจจุบันนี้ใช้อ้างถึงพื้นที่จังหวัดช็อลลาเหนือและจังหวัดช็อลลาใต้
ชื่อโฮนัมยังใช้ในชื่อของเส้นทางรถไฟสายโฮนัมและทางด่วนสายโฮนัม ซึ่งเป็นเส้นทางหลักสายยาวเชื่อมระหว่างโซลและแทจ็อนสู่โฮนัม
ชื่อโฮนัมนี้ยังใช้อ้างอิงถึงบุคคลที่อาศัยอยู่ในภูมิภาคนี้และยังเป็นชื่อของมหาวิทยาลัย ที่ตั้งอยู่ที่เมืองควังจู อดีตเมืองหลวงของจังหวัดช็อลลาใต้
คำสาบานในสวนท้อ
- เล่าปี่ กวนอู เตียวหุย
คำสาบานในสวนท้อ (Oath of the Peach Garden ; ) ในวรรณกรรมจีนอิงประวัติศาสตร์เรื่องสามก๊ก ประพันธ์โดยหลอ กว้านจง  ได้กล่าวถึงคำสาบานในสวนท้อ ซึ่งเป็นการกล่าวร่วมสัตย์สาบานตนเป็นพี่น้องร่วมสายเลือดระหว่างเล่าปี่ กวนอูและเตียวหุย ภายหลังจากได้อ่านประกาศจากทางวังหลวง เพื่อรับสมัครอาสาจากชาวเมืองเป็นจำนวนมาก ในการร่วมกับทหารหลวงออกปราบปรามกบฏโจรโพกผ้าเหลืองที่นำโดยเตียวก๊ก ภายหลังจากเกิดความอดยากและการถูกกดขี่ข่มเหงจากเหล่าขุนนาง ออกปล้นสะดมเข่นฆ่าราษฏร สร้างความปั่นป่วนวุ่นวายให้แก่ราชสำนักและราชวงศ์ฮั่น
จุดกำเนิดของคำสาบาน
คำสาบานในสวนท้อ มีจุดกำเนิดจากการที่เล่าปี่ กวนอูและเตียวหุยได้มีโอกาสพบกันที่ร้านสุราแห่งหนึ่งในเมืองตุ้นกวน โดยต่างมีจุดมุ่งหมายเดียวกันคืออาสาแผ่นดินเพื่อจับโจรโพกผ้าเหลือง เมื่อคราวโฮจิ๋นนำเนื้อความในการเปิดกบฏโจรโผกผ้าเหลืองขึ้นกราบทูลพระเจ้าเลนเต้ ให้มีตราไปทุกหัวเมืองเพื่อหาผู้อาสาปราบโจรโพกผ้าเหลือง ทหารหลวงได้นำประกาศมาปิดไว้ที่ประตูเมืองดังคำว่า "เพื่อหาผู้ใดมีฝืมือกล้าหาญ ให้ช่วยกันจับโจรโพกผ้าเหลือง ได้แล้วจะปูนบำเหน็จให้เป็นขุนนาง" เล่าปี่เดินไปเห็นประกาศแต่คิดมิได้ตลอด ได้แต่ทอดใจใหญ่ จนผู้ที่ยืนอยู่ด้านหลังกล่าวแก่เล่าปี่ว่า "เป็นผู้ชายไม่ช่วยทำนุบำรุงแผ่นดิน แล้วสิมาทอดใจใหญ่" เล่าปี่หันกลับมาดูจึงได้พบกับเตียวหุย
ในขณะเล่าปี่และเตียวหุยแลกเปลี่ยนถ้อยคำสนทนา กวนอูได้ขับเกวียนมาถึงหน้าร้านสุราและร้องเรียกผู้ขายสุราว่า "เอาสุรามาขายจงเร็ว เรากินแล้วจะรีบไปอาสาแผ่นดิน" ซึ่งคำกล่าวของกวนอูนั้นทำให้เล่าปี่และเตียวหุยเกิดความสนใจจึงชวนไปนั่งกินสุราด้วยพร้อมกับสอบถามชื่อแซ่ ซึ่งกวนอูตอบว่า "เราชื่อกวนอู อีกชื่อหนึ่งนั้นหุนเตี๋ยง บ้านเราอยู่เมืองฮอตั๋งไกเหลียง ที่เมืองฮอตั๋งไกเหลียงนั้นมีคนหนึ่งมีทรัพย์มาก ร้ายกาจสามหาวข่มเหงคนทั้งปวง เราเห็นผิดนักเราจึงฆ่าผู้นั้นเสีย แล้วหนีไปเที่ยวอยู่เป็นหลายหัวเมือง บัดนี้เราได้ยินว่าเมืองนี้มีหนังสือเกลี้ยกล่อมป่าวร้องให้อาสาแผ่นดินจับโจกโพกผ้าเหลือง เราจึงมาหวังจะอาสาแผ่นดิน" เล่าปี่ได้ฟังจึงว่า "เรากับเตียวหุยคิดต้องกันกับท่าน" เตียวหุยจึงว่า "เราทั้งสามคิดการต้องกัน เชิญท่านทั้งสองมาไปบ้านเรา ที่หลังบ้านเรามีสวนดอกไม้แล้วเป็นที่สงัด ดอกยี่โถก็บานอยู่เป็นอันมาก จะได้บูชาพระแลเทพดาแล้วจะได้ให้สัตย์ต่อกันทั้งสาม ให้เป็นน้ำหนึ่งใจเดียวกัน จะได้คิดการใหญ่สืบไป"
คำสัตย์สาบาน
คำสัตย์สาบานระหว่างเล่าปี่ กวนอูและเตียวหุย จากวรรณกรรมจีนอิงประวัติศาสตร์เรื่องสามก๊ก ได้รับการเชิดชูและยกย่องจากชาวจีนและชาวไทยเชื้อสายจีนเป็นอย่างมาก เนื่องจากชาวจีนให้การเคารพและยกย่องความซื่อสัตย์จงรักภักดีควบคู่กับความกตัญญู คำสัตย์สาบานในสวนท้อจึงกลายเป็นเรื่องเล่ากล่าวขานเพื่อเป็นการยกย่องแก่เล่าปี่ กวนอูและเตียวหุยสืบและเป็นเยี่ยงอย่างให้ปฏิบัติสืบต่อกันมาเป็นเวลากว่าพันปี
ฉบับวรรณกรรม
คำสัตย์สาบานในฉบับวรรณกรรมสามก๊ก ฉบับเจ้าพระยาพระคลัง (หน) กล่าวไว้ว่าภายหลังจากเล่าปี่ กวนอูและเตียวหุยได้เห็นต้องกันในความคิดที่จะอาสาออกปราบโจรโพกผ้าเหลือง จึงชวนกันไปยังบ้านเตียวหุยเพื่อร่วมคำสัตย์สาบาน ตามความปรากฏในวรรณกรรมเรื่องสามก๊ก ฉบับเจ้าพระยาพระคลัง (หน) ความว่า "ครั้นรุ่งขึ้น เตียวหุยจึงจัดม้าขาวกระบือดำ แลธูปเทียนสิ่งของทั้งปวงแล้วชวนกันออกมายังสวนดอกไม้ จึงจุดธูปเทียนไหว้พระแลบูชาเทพดา แล้วจึงตั้งสัตย์สาบานต่อกันว่า ข้าพเจ้าเล่าปี่ กวนอู เตียวหุย ทั้งสามคนนี้อยู่ต่างเมือง วันนี้ได้มาพบกัน จะตั้งสัตย์สบถเป็นพี่น้องร่วมท้องกัน เป็นน้ำใจเดียวซื่อสัตย์ต่อกันสืบไปจนวันตาย จะได้ช่วยทำบุบำรุงแผ่นดินให้อยู่เย็นเป็นสุข ถ้ามีภัยอันตรายสิ่งใดแลรบศึกเสียที ข้าพเจ้ามิได้ทิ้งกัน จะแก้กันกว่าจะตายทั้งสาม แลความสัตย์นี้ข้าพเจ้าได้สาบานต่อหน้าเทพดาทั้งปวงจะเป็นทิพยพยาน ถ้าสืบไปภายหน้าข้าพเจ้าทั้งสามมิได้ซื่อตรงต่อกัน ขอให้เทพดาสังหารผลาญชีวิตให้ประจักษ์แก่ตาโลก" และเรียกเล่าปี่เป็นพี่ใหญ่ กวนอูเป็นน้องกลางและเตียวหุยเป็นน้องสุด
ฉบับละครโทรทัศน์
ภายหลังจากประเทศจีนได้นำวรรณกรรมสามก๊กมาจัดทำในรูปแบบของละครโทรทัศน์ในปี พ.ศ. 2538 เพื่อเป็นการเชิดชูเกียติวรรณกรรมอมตะของจีนที่ได้รับการกล่าวขานไปทั่วโลก การร่วมพบกันระหว่างเล่าปี่ กวนอูและเตียวหุยและคำสัตย์สาบานในสวนท้อของเล่าปี่ กวนอูและเตียวหุยได้มีความแตกต่างจากวรรณกรรมบ้างเล็กน้อยโดยทั้งสามได้พบกันที่ตลาด เล่าปี่เป็นเพียงคนทอเสื่อและรองเท้าฟาง กวนอูเป็นเพียงคนขายถั่วและเตียวหุยเป็นพ่อค้าขายหมู ภายหลังเกิดการปะทะฝีมือกันระหว่างกวนอูและเตียวหุย เล่าปี่เป็นผู้เข้าห้ามและชักนำไปสู่การแลกเปลี่ยนคำสนทนาในการอาสาปราบโจรโพกผ้าเหลือง ก่อนได้ร่วมให้คำสัตย์สาบานต่อกันในสวนท้อของเตียวหุยว่า "แม้นไม่เกิดวัน เดือน ปีเดียวกัน แต่ขอตายวัน เดือน ปีเดียวกัน"
ความเป็นจริงทางประวัติศาสตร์
เรื่องคำสาบานในสวนท้อที่ปรากฏในวรรณกรรมจีนอิงประวัติศาสตร์เรื่องสามก๊ก จากหลักฐานทางประวัติศาสตร์ของจีนระบุว่าเป็นเพียงเรื่องที่แต่งเพิ่มเติมขึ้นโดยหลอ กว้านจง ตามบันทึกทางประวัติศาสตร์ของจีนได้บันทึกไว้เพียงแต่ว่า ภายหลังจากเล่าปี่ กวนอูและเตียวหุยได้ร่วมเป็นหนึ่งใจเดียวกันในการอาสาปราบโจรโพกผ้าเหลือง มิได้ร่วมสัตย์สาบานในสวนดอกไม้ดังวรรณกรรม เพียงแต่เล่าปี่ กวนอูและเตียวหุยนอนบนเตียงนอนเดียวกัน และใกล้ชิดกันเหมือนกับพี่น้องร่วมสายเลือด
การภักดีและยึดมั่นคำสาบาน
ภายหลังจากเล่าปี่ กวนอูและเตียวหุย ได้ร่วมคำสัตย์สาบานในสวนท้อ สาบานเป็นพี่น้องร่วมสายเลือด จะซื่อตรงต่อกันตลอดไปจนกว่าจะตาย ผลของคำสัตย์สาบานในสวนท้อได้ทำให้ทั้งสามมีความรักใคร่เสมือนพี่น้อง โดยเมื่อคราวเล่าปี่ กวนอูและเตียวหุยร่วมออกปราบโจรโพกผ้าเหลือง เล่าปี่เห็นตั๋งโต๊ะและทัพหลวงแตกพ่าย ถูกโจรโพกผ้าเหลืองไล่ตามจึงเข้าช่วยเหลือ ภายหลังตั๋งโต๊ะได้สอบถามเล่าปี่ว่า "ตัวนี้เป็นขุนนางตำแหน่งใด" ครั้นเล่าปี่บอกว่า "ข้าพเจ้าจะได้เป็นตำแหน่งที่ขุนนางนั้นหามิได้" ตั๋งโต๊ะก็แสดงกิริยาดูหมิ่นเหยียดหยามเล่าปี่ กวนอูและเตียวหุย ซึ่งสร้างความโกรธแค้นแก่เตียวหุยเป็นอย่างมาก จับดาบจะไปฆ่าตั๋งโต๊ะเสียแต่ถูกกวนอูห้ามไว้ เล่าปี่จึงว่า "เราพี่น้องสามคน เป็นกระไรก็เป็นด้วยกัน ซึ่งจะพลัดกันนั้นไม่ควร จะไปไหนต้องไปด้วยกัน"
คราวที่เล่าปี่ทำศึกแพ้โจโฉที่เมืองชีจิ๋วแตกแยกพลัดพรากจากกวนอูและเตียวหุย เล่าปี่หนีไปอยู่กับอ้วนเสี้ยว เตียวหุยแตกไปแย่งชิงเมืองเล็ก ๆ และตั้งซุ่มเป็นกองโจร กวนอูถูกโจโฉวางกลอุบายล้อมจับตัวได้ที่เมืองแห้ฝือ และมอบหมายให้เตียวเลี้ยวมาเจรจาเกลี้ยกล่อม กวนอูขอสัญญาสามข้อจากโจโฉคือ "เราจะขอเป็นข้าพระเจ้าเหี้ยนเต้ประการหนึ่ง เราจะขอปฏิบัติพี่สะใภ้ทั้งสอง แลอย่าให้ผู้ใดเข้าออกกล้ำกรายเข้าถึงประตูที่อยู่ได้ จะขอเอาเบี้ยหวัดของเล่าปี่ซึ่งเคยได้รับพระราชทานนั้น มาให้แก่พี่สะใภ้เราทั้งสองประการหนึ่ง อีกประการหนึ่งถ้าเรารู้ว่าเล่าปี่อยู่แห่งใดตำบลใด ถึงมาตรว่าเรามิได้ลามหาอุปราชเราก็จะไปหาเล่าปี่ แม้มหาอุปราชจะห้ามเราก็ไม่ฟัง" โจโฉตกลงตามสัญญาสามข้อจึงได้กวนอูไว้ตามต้องการ
โจโฉนำกวนอูไปถวายตัวต่อพระเจ้าเหี้ยนเต้ พยายามเลี้ยงดูกวนอูอย่างดีเพื่อให้ลืมคุณของเล่าปี่แต่หนหลัง ให้เครื่องเงินเครื่องทองแลแพรอย่างดีแก่แก่กวนอูเพื่อหวังเอาชนะใจ สามวันแต่งโต๊ะไปให้ครั้งหนึ่ง ห้าวันครั้งหนึ่ง จัดหญิงสาวรูปงามสิบคนให้ไปปฏิบัติหวังผูกน้ำใจกวนอูให้หลง แต่กวนอูกลับไม่สนใจต่อทรัพย์สินและหญิงงามที่โจโฉมอบให้ ใจมุ่งหวังแต่เพียงคิดหาทางกลับคืนไปหาเล่าปี่ โจโฉเห็นเสื้อผ้ากวนอูเก่าและขาดจึงมอบเสื้อใหม่ให้ กวนอูจึงนำเสื้อเก่าสวมทับเสื้อใหม่ด้วยเหตุผลที่ว่า "เสื้อเก่านี้ของเล่าปี่ให้ บัดนี้เล่าปี่จะไปอยู่ที่ใดมิได้แจ้ง ข้าพเจ้าจึงเอาเสื้อผืนนี้ใส่ชั้นนอก หวังจะดูต่างหน้าเล่าปี่ ครั้นจะเอาเสื้อใหม่นั้นใส่ชั้นนอก คนทั้งปวงจะครหานินทาว่าได้ใหม่แล้วลืมเก่า"
โจโฉเห็นม้าที่กวนอูขี่ผ่ายผอมเพราะทานน้ำหนักกวนอูไม่ไหวจึงมอบม้าเซ็กเธาว์ของลิโป้ให้ สร้างความดีใจให้กวนอูเป็นอย่างยิ่งจนถึงกับคุกเข่าคำนับโจโฉหลายครั้งจนโจโฉสงสัยถามว่า "เราให้ทองสิ่งของแก่ท่านมาเป็นอันมากก็ไม่ยินดี ท่านไม่ว่าชอบใจและมีความยินดีเหมือนเราให้ม้าตัวนี้ เหตุไฉนท่านจึงรักม้าอันเป็นสัตว์เดียรัจฉานมากกว่าทรัพย์สินอีกเล่า" กวนอูจึงตอบด้วยเหตุผลว่า "ข้าพเจ้าแจ้งว่าม้าเซ็กเธาว์ตัวนี้มีกำลังมาก เดินทางได้วันละหมื่นเส้น แม้ข้าพเจ้ารู้ข่าวว่าเล่าปี่อยู่ที่ใด ถึงมาตรว่าไกลก็จะไปหาได้โดยเร็ว เหตุฉะนี้ข้าพเจ้าจึงมีความยินดี ขอบคุณมหาอุปราชมากกว่าให้สิ่งของทั้งปวง"
ช่วงอายุซานเคลียน
ช่วงอายุซานเคลียน (Zanclean age) คือช่วงอายุใหม่สุดหรือหินช่วงอายุบนสุดของไพลโอซีนในธรณีกาลสากล กินเวลาตั้งแต่ 5.333 ± 0.005 ล้านปีก่อนถึง 3.6 ± 0.005 ล้านปีก่อน อยู่ถัดจากช่วงอายุเมสซิเนียนของสมัยไมโอซีนและตามด้วยช่วงอายุปีอาเซนเซียน
ช่วงอายุนี้สัมพันธ์กับหินช่วงอายุในระดับภูมิภาค เช่น หินช่วงอายุโอโปอิเชียน (Opoitian) ของนิวซีแลนด์ และทาบิอาเนียน (Tabianian) หรือ ดาเชียน (Dacian) ของยุโรปกลาง นอกจากนี้ยังสอดคล้องกับตอนปลายของเฮมฟิลเลียนถึงแบลงกันของช่วงอายุสัตว์เลี้ยงลูกด้วยนมบกอเมริกาเหนือ ในรัฐแคลิฟอร์เนีย ช่วงอายุนี้สอดคล้องอย่างคร่าว ๆ กับช่วงกลางของหินช่วงอายุเดลมอนเชียน (Delmontian)
นิยาม
หินช่วงอายุซานเคลียนถูกเสนอโดยจูเซปเป เซเกวนซาในปี ค.ศ. 1868 ตั้งชื่อตามชื่อของเมืองเมสซีนาบนเกาะซิซิลีในช่วงก่อนยุคโรมันว่าซานกลี
ฐานของหินช่วงอายุซานเคลียน (และหินสมัยไพลโอซีน) ตั้งอยู่ในชั้นบนสุดของหินรุ่นแม่เหล็ก Cr3 (ประมาณ 100,000 ปีก่อนกึ่งหินรุ่นปกติทเวรา C3n.4n) นอกจากนี้ฐานยังอยู่ใกล้กับระดับการสูญพันธุ์ของสัตว์สปีชีส์ Triquetrorhabdulus rugosus ซึ่งเป็นแพลงก์ตอนขนาดเล็กเนื้อปูน (ฐานของส่วนชั้นชีวภาพ CN10b) และ การปรากฏครั้งแรกของแพลงก์ตอนขนาดเล็ก Ceratolithus acutus จุด GSSP สำหรับหินช่วงอายุซานเคลียนอยู่ใกล้กับซากของนครโบราณเฮราคลีมิโนอาบนเกาะซิซิลี ประเทศอิตาลี
ด้านบนของหินช่วงอายุซานเคลียน (ฐานของหินช่วงอายุปีอาเซนเซียน) คือฐานของหินรุ่นแม่เหล็ก C2An (ฐานของหินรุ่นเกาส์และที่การสูญพันธุ์ของฟอรามินิเฟอราชนิดแพลงก์ตอน Globorotalia margaritae และ Pulleniatina primalis
วัดส้มเกลี้ยง (อำเภอบางใหญ่)
วัดส้มเกลี้ยง บางคนเรียกว่า วัดส้มเกลี้ยงบางแม่นาง สร้างเมื่อ พ.ศ. 2223 เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 2 บ้านบางกระยี่ ตำบลบางแม่นาง อำเภอบางใหญ่ จังหวัดนนทบุรี มีเจ้าอาวาสคือพระครูโสภณนนทกิจ (หลวงปู่เบี้ยว)
อุโบสถรูปทรงไทยมีช่อฟ้าใบระกา ประตูหน้าต่างปิดทองลายทรงพุ่มข้าวบิณฑ์ ข้างอุโบสถเป็นวิหารหลวงพ่อโต ภายในประดิษฐานพระพุทธรูปปูนปั้นปิดทองปางมารวิชัยศิลปะสมัยอยุธยา เจดีย์สีทอง 3 เจดีย์ซึ่งเป็นที่ประดิษฐานของหลวงพ่อสามองค์ ได้แก่ เจดีย์ของพระอธิการดี พระอุปัชฌาย์สงฆ์ และอธิการโป๊ะผู้เป็นเจ้าอาวาสซึ่งได้บรรจุอัฐิไว้ด้านใน ศาลาการเปรียญเป็นศาลาไม้ชั้นเดียวยกสูง สร้างเมื่อ พ.ศ. 2491 หอสวดมนต์เป็นเรือนไม้ทรงปั้นหยา 2 ชั้นหน้าจั่วจารึกไว้ว่า พ.ศ. 2477 มีแผงไม้ฉลุลายประดับรูปคล้ายพานรัฐธรรมนูญตรงกลาง
กีฬาฮอกกี้ในโอลิมปิกฤดูร้อน 2024
การคัดเลือก
การคัดเลือกได้รับการอนุมัติโดยไอโอซี เมื่อวันที่ 30 มีนาคม พ.ศ. 2565 ทีมชนะเลิศแต่ละทวีปจากห้าสหพันธ์จะได้รับที่นั่งโดยอัตโนมัติ ฝรั่งเศสในฐานะประเทศเจ้าภาพผ่านเข้ารอบโดยอัตโนมัติเพราะทั้งทีมชายและทีมหญิงมีตำแหน่งที่สูงพอจากการจัดอันดับโลกของ FIH นอกจากนี้ อีกหกประเทศที่เหลือจะถูกกำหนดโดยการแข่งขันรอบคัดเลือกโอลิมปิกสองรายการ
คุณพุ่ม
คุณพุ่ม หรือที่รู้จักกันในนาม บุษบาท่าเรือจ้าง เป็นกวีหญิงในสมัยกรุงรัตนโกสินทร์ ที่มีความสำคัญในสมัยรัชกาลที่ 3 มีผลงานการประพันธ์คือ เพลงยาวสามชาย เพลงยาวบวงสรวงฉลองสระบางโขมด เพลงยาวเฉลิมพระเกียรติ และนิราศวังบางยี่ขัน
ประวัติ
คุณพุ่ม เป็นธิดาพระยาราชมนตรี (ภู่ ภมรมนตรี) ซึ่งเป็นข้าหลวงเดิมของรัชกาลที่ 3 เมื่อเจริญวัยคุณพุ่มถวายตัวเป็นข้าราชการฝ่ายใน ตำแหน่งพนักงานพระแสงจนเป็นที่โปรดปราน แต่อยู่ไม่นานก็กราบถวายบังคมลาออก โดยอาศัยอยู่ที่แพหน้าบ้านท่านบิดา เหนือวังท่าพระ ใกล้ท่าเรือจ้าง เมื่อสิ้นบุญของบิดา คุณพุ่มมีฐานะยากจนลงต้องเขียนกลอนขาย นับเป็นกวีหญิงคนแรกที่หาเลี้ยงชีพด้วยการเขียนกลอนขาย
ในสมัยรัชกาลที่ 4  คุณพุ่มได้อาศัยพึ่งบุญบารมีพระเจ้าบรมวงศ์เธอ กรมหมื่นมเหศวรศิววิลาส และพระเจ้าบรมวงศ์เธอ กรมหมื่นวิษณุนาถนิภาธร เมื่อพระองค์ท่านทั้งสองสิ้นพระชนม์ คุณพุ่มได้ไปอาศัยอยู่กับพระเจ้าบรมวงศ์เธอ พระองค์เจ้านารีรัตนา ทั้ง 3 พระองค์ทรงป็นพระราชบุตรในพระบาทสมเด็จพระจอมเกล้าเจ้าอยู่หัว
ในสมัยรัชกาลที่ 5 คุณพุ่มได้เข้ารับราชการใน สมเด็จพระเจ้าบรมวงศ์เธอ กรมพระยาสุดารัตนราชประยูร พระราชธิดาในรัชกาลที่ 3 ซึ่งเป็นผู้ทำนุบำรุงพระบาทสมเด็จพระจุลจอมเกล้าเจ้าอยู่หัวมาตั้งแต่ยังทรงพระเยาว์ และทรงชุบเลี้ยงคุณพุ่มจนตลอดชีวิต โดยคุณพุ่มทำหน้าที่ผู้บอกสักวา
ย็องนัม
ย็องนัม (ความหมาย "ทางผ่านไปยังทางใต้") เป็นภูมิภาคที่อยู่กับจังหวัดคย็องซังเดิม ซึ่งปัจจุบันอยู่ในประเทศเกาหลีใต้ (และยังเป็นชื่อของจังหวัดในสมัยอาณาจักรโครยอซึ่งตั้งอยู่ในบริเวณนี้อีกด้วย)
คุณพุ่ม
ประวัติ
คุณพุ่มเป็นกวีหญิงโสดฝีปากกล้า สำนวนกลอนเด่น มีความสามารถทางบอกสักวาและเพลงยาว มีคารมคมคายมาก ได้สมญาว่า บุษบาท่าเรือจ้าง เนื่องจากมักแต่งบทบอกสักวาเป็นตัวบุษบา มีเจ้านายและขุนนางไปติดพันเล่นสักวาอยู่เนืองๆ เช่น สมเด็จเจ้าฟ้ากรมขุนอิศเรศรังสรรค์ (ต่อมาคือ พระบาทสมเด็จพระปิ่นเกล้าเจ้าอยู่หัว) หลวงนายสิทธิ์ (ช่วง บุนนาค ต่อมาคือ สมเด็จเจ้าพระยาบรมมหาศรีสุริยวงศ์) เป็นต้น
ผลงาน
ผลงานประพันธ์ของคุณพุ่ม ได้แก่
จักรพรรดิหลุยส์ผู้ศรัทธา
จักรพรรดิลูทวิชที่ 1 (Ludwig I) หรือนิยมเรียก หลุยส์ผู้ศรัทธา (Louis the Pious) (ฝรั่งเศส:Louis le Pieux) บ้างเรียก หลุยส์ผู้เท่าเทียม (Louis the Fair) เป็นกษัตริย์แห่งอากีแตนตั้งแต่ปี 781 และต่อมาได้เป็นกษัตริย์แห่งชาวแฟรงก์และขึ้นเป็นจักรพรรดิร่วมบัลลังก์กับชาร์เลอมาญผู้เป็นพระบิดา เนื่องด้วยทรงเป็นโอรสที่เหลืออยู่คนเดียวของชาร์เลอมาญ ทำให้เมื่อชาร์เลอมาญสวรรคตคตในปี 814 หลุยส์จึงได้ขึ้นสืบทอดจักรวรรดิและอาณาจักรทั้งหมดจนกระทั่งสวรรคต
ในทศวรรษที่ 830 จักรวรรดิตกอยู่ในภาวะศึกชิงดีชิงเด่นระหว่างสามพระโอรส จักรพรรดิหลุยส์เบื่อหน่ายและไม่พอใจพวกเขา และเริ่มโปรดปรานเจ้าชายคาร์ลหัวล้านผู้เป็นโอรสองค์เล็ก ในปี 837 จักรพรรดิหลุยส์เปิดทางให้พระโอรสองค์เล็กมีส่วนร่วมในการปกครองในสัดส่วนที่เท่าเทียมกับพี่ ในการนี้จึงต้องเจียดดินแดนของพี่มาให้น้อง จนในที่สุดก็เกิดเป็นสงครามกลางเมือง สุดท้ายแม้ว่ารัชสมัยของหลุยสฺจะจบลงด้วยดี บ้านเมืองกลับมาอยู่ในความสงบอีกครั้งหนึ่ง แต่ก็เป็นรัชสมัยที่เมื่อเทียบกับรัชสมัยของพระราชบิดาแล้วก็ไม่รุ่งเรืองเท่า
วัยเด็กและชีวิตช่วงแรก
หลุยส์ที่ 1 เป็นพระโอรสคนที่สามของชาร์เลอมาญกับพระมเหสีคนที่สอง ฮิลเดอการ์ด พระเชษฐาของพระองค์คือชาร์ลส์กับเปแป็ง พระองค์เสด็จพระราชสมภพในปี ค.ศ. 778 ในคฤหาสต์แกสซิโนฌิลุมของราชวงศ์การอแล็งเฌียงและใช้เวลาในวัยเยาว์ส่วนใหญ่ที่อากีแตน พระองค์ได้รับการศึกษาในทางธรรม
ในปี ค.ศ. 781 พระองค์ถูกแต่งตั้งเป็นกษัตริย์แห่งอากีแตน พระองค์กับพระเชษฐาต่างเติบโตในอาณาจักรที่ตนจะได้ปกครองเพื่อเรียนรู้ธรรมเนียมและจารีตท้องถิ่น แต่ละคนต่างก็เฝ้าระวังพรมแดนที่เป็นชายแดนของอาณาจักรของตนเอง หลุยส์ต้องจับตาดูชายแดนที่ติดกับสเปน พื้นที่กันชนระหว่างอากีแตนกับชาวมัวร์ในอัล-อันดาลุส
ในปี ค.ศ. 806 ชาร์เลอมาญแบ่งจักรวรรดิออกเป็นสามส่วนมอบให้กับพระโอรสแต่ละคน พระองค์ประกาศชื่อหลุยส์เป็นกษัตริย์แห่งอากีแตนอีกครั้ง ซึ่งรวมถึงเบอร์กันดีและชายแดนที่ติดกับสเปนด้วย ในช่วงเวลาไม่กี่ปีหลังจากนั้น ชาร์ลส์กับเปแป็งสิ้นพระชนม์ ทิ้งอาณาจักรของตนไว้ให้หลุยส์ ในปี ค.ศ. 813 ชาร์เลอมาญประกาศชื่อหลุยส์เป็นจักรพรรดิร่วม ตามจารีตธรรมเนียมที่ยืมมาจากชาวไบเซนไทน์ ปีต่อมา ชาร์เลอมาญสิ้นพระชนม์ ทิ้งให้หลุยส์เป็นผู้ปกครองเพียงคนเดียวของจักรวรรดิแฟรงก์
หน้าที่การงาน
หลุยส์ที่ 1 สถาปนาตนเองที่ราชสำนักอาเคิน (เอ็กซ์-ลา-ชาเปล) พระองค์ประกาศชื่อเบเนดิกต์แห่งอานีย็องส์เป็นหัวหน้าที่ปรึกษาด้านศาสนา และยังแต่งตั้งเขาเป็นพระอธิการแห่งอารามโคเนอลิมุนสแตร์ที่อยู่ใกล้ๆ เบอร์นาร์ดแห่งเซปติมาเนียและเอ็บโบ อาร์ชบิชอปแห่งแรงส์ ก็เป็นหนึ่งในที่ปรึกษาอาวุโสของพระองค์เช่นกัน
ในปี ค.ศ. 816 พระองค์ขอให้พระสันตะปาปาสวมมงกุฎจักรพรรดิให้พระองค์อีกครั้ง อันเป็นการส่งเสริมความยิ่งใหญ่ของพระสันตะปาปาและเป็นการเริ่มต้นจารีตธรรมเนียมที่ให้พระสันตะปาปาเป็นผู้สวมมงกุฎให้จักรพรรดิด้วยพระองค์เอง ในปีเดียวกันพระองค์จัดประชุมสภาครั้งแรกเพื่อปฏิรูปและเสริมความแข็งแกร่งให้คริสตจักรโรมันคาทอลิก
ในปี ค.ศ. 817 พระองค์แบ่งจักรวรรดิให้พระโอรสสามคน และประกาศชื่อพระโอรสคนโต โลแธร์ เป็นรัชทายาท อันเป็นการทำตามตัวอย่างและจารีตธรรมเนียมแบบแฟรงก์ของพระบิดา พระองค์ยังรับรองให้พระนัดดา (หลานที่เป็นลูกของพี่น้อง) เบอร์นาร์ดแห่งอิตาลี เป็นทายาทโดยชอบธรรมในบัลลังก์อิตาลี เบอร์นาร์ดต้องการปกครองอย่างเป็นอิสระจึงหันมาต่อต้านหลุยส์ เมื่อหลุยส์เดินทัพไปปราบ เบอร์นาร์ดยอมจำนน แทนที่จะประหารชีวิตเขาด้วยข้อหาเป็นกบฏ หลุยส์กลับทำให้เขาตาบอด แต่เบอร์นาร์ดตายจากพิษบาดแผล หลุยส์ที่ตกใจกลัวกระทำการสำนึกบาปต่อหน้าพระสันตะปาปาในปี ค.ศ. 822
พระราชินีของหลุยส์ จูดิธ ต้องการให้พระองค์แบ่งจักรวรรดิอีกครั้งเพื่อให้พระโอรสของพระองค์ได้รับดินแดนบางส่วน ในปี ค.ศ. 829 พระองค์จึงแบ่งจักรวรรดิอีกครั้งและมอบหลายพื้นที่ของเยอรมนีให้ชาร์ลส์ที่ตอนนั้นพระชนมายุราว 6 พรรษา พระโอรสของพระองค์อีกสามคนก่อกบฏและโลแธร์แย่งชิงราชบัลลังก์ไป การขัดแย้งกันเองระหว่างพี่น้องทำให้หลุยส์เอาราชบัลลังก์กลับคืนมาได้
ในปี ค.ศ. 832 โลแธร์ก่อกบฏอีกครั้ง พระสันตะปาปาอยู่ข้างหลุยส์และหลุยส์ต้องยอมยกราชบัลลังก์ให้โลแธร์อีกครั้ง พระโอรสคนอื่นๆ อยู่ข้างหลุยส์ทำให้หลุยส์เอาราชบัลลังก์กลับคืนมาได้อีกครั้ง
เปแป็งสิ้นพระชนม์ในปี ค.ศ. 838 และหลุยส์แบ่งจักรวรรดิใหม่อีกครั้งให้กับพระโอรสที่ยังมีชีวิตอยู่ ในการแบ่งครั้งสุดท้ายนี้ พระโอรส หลุยส์ชาวเยอรมัน ได้แค่บาวาเรีย ขณะที่จักรวรรดิส่วนที่เหลือถูกแบ่งให้โลแธร์กับชาร์ลส์อย่างเท่าเทียมกัน โลแธร์ได้อิตาลีกับดินแดนทางตะวันออกของหุบเขาแม่น้ำโรน-ซวน ขณะที่ชาร์ลส์ได้ฝรั่งเศสตะวันตก
ชีวิตส่วนตัวและมรดก
หลุยส์ที่ 1 แต่งงานกับเอียร์เมนการ์ดในปี ค.ศ. 794/795 ทั้งคู่มีพระโอรสด้วยกันสามคน คือ โลแธร์ที่ 1, เปแป็งแห่งอากีแตน และหลุยส์ชาวเยอรมัน เอียร์เมนการ์ดสิ้นพระชนม์ในปี ค.ศ. 819
หลุยส์แต่งงานกับจูดิธแห่งบาวาเรียในปี ค.ศ. 819 ไม่กี่เดือนหลังเอียร์เมนการ์ดสิ้นพระชนม์ ทั้งคู่มีพระโอรสด้วยกันหนึ่งคน ซึ่งจะกลายเป็นที่รู้จักในชื่อชาร์ลส์ผู้ศีรษะล้าน
หลังชนะสงครามครั้งสุดท้ายเหนือพระโอรส ไม่นานพระองค์ก็ล้มป่วย พระองค์สิ้นพระชนม์ที่กระท่อมล่าสัตว์ฤดูร้อนในวันที่ 20 มิถุนายน ค.ศ. 840 พระโอรสของพระองค์ เปแป็ง สิ้นพระชนม์ก่อนหลุยส์ พระโอรสคนโต โลแธร์ พยายามอ้างสิทธิ์ในจักรวรรดิทั้งหมดหลังหลุยส์ที่ 1 สิ้นพระชนม์ ซึ่งหลุยส์ชาวเยอรมันกับชาร์ลส์ย่อมต่อต้าน ผลลัพธ์ที่ได้คือสงครามกลางเมืองที่ดำเนินอยู่เป็นเวลาสามปี ตามสนธิสัญญาแวร์เดิงในปี ค.ศ. 843 สามพี่น้องตกลงกันว่าใครจะปกครองอาณาจักรไหน โลแธร์ได้อาณาจักรแฟรงก์ตอนกลางไป ชาร์ลส์ได้อาณาจักรแฟรงก์ตะวันตกไป ส่วนหลุยส์ชาวเยอรมันได้อาณาจักรแฟรงก์ตะวันออกที่วันหนึ่งจะกลายเป็นเยอรมนีในยุคใหม่ไป
พระโอรส
พระองค์มีพระโอรสสามคนกับพระมเหสีคนแรก เอียร์เมรการ์ดแห่งเฮสบาย
พระองค์มีพระโอรสอีกหนึ่งคนกับพระมเหสีคนที่สอง จูดิธแห่งบาวาเรีย
ธนาตรัยฉัตร ภูโชคอนันต์
ธนาตรัยฉัตร ภูโชคอนันต์ (สกุลเดิม: ลิมปยารยะ; เกิด 21 กรกฎาคม พ.ศ. 2530) ชื่อเล่น เชน เป็นอดีตนักแสดงและนักร้องสมาชิกวงNice 2 Meet U แล้วมาเป็นศิลปินเดี่ยวในสังกัดอาร์เอส ตั้งแต่ปี 2549–2557
ประวัติ
ธนาตรัยฉัตร ภูโชคอนันต์ (นามสกุลเดิม ลิมปยารยะ) ชื่อเล่น เชน เกิดเมื่อวันที่ 21 กรกฎาคม พ.ศ. 2530 มีส่วนสูง 180 เซนติเมตร มีพี่ชาย 1 คน และพี่สาว 1 คน เป็นอดีตสมาชิกวง​Nice 2 Meet U แล้วมาเป็นศิลปินเดี่ยว ในค่ายอาร์เอส ตั้งแต่ปี 2549-2557
ช่วงระหว่างที่เป็นนักร้องได้เปิดธุรกิจขายของ Gift Shop จากเกาหลี ชื่อ "ซอลมุนปัง" ที่สยามสแควร์ ซอย 2 และขยายสาขามาที่ ห้างแพลตตินั่ม ประตูน้ำ ขายเสื้อผ้าแฟชั่น ออกแบบ และส่งตัดเอง
ต่อมาปี 2552-2554 มีโอกาสได้ทำงานเป็นพนักงานฝ่ายการตลาด บริษัท วุฒิศักดิ์ คลินิก อินเตอร์กรุ๊ป จำกัด และปี 2554-2557 เลื่อนตำแหน่งเป็นผู้อำนวยการฝ่ายการตลาดและประชาสัมพันธ์ บริษัท วุฒิศักดิ์ คอสเมติก จำกัด
ปี 2557 ถึงปัจจุบัน เป็นประธานเจ้าหน้าที่บริหาร บริษัท อมาโด้ กรุ๊ป จำกัด
ปัจจุบันเชน” ที่ขอเปลี่ยนนามสกุลจาก “ลิมปยารยะ” เป็น “ภูโชคอนันต์” เพราะบวกลบตัวเลขแล้วลงตัวเสริมเรื่องบารมีเงินทอง แถมเจ้าตัวยังอยากตั้งต้นวงศ์ตระกูลใหม่ เพราะที่ผ่านมาล้มลุกคลุกคลานจนผ่านอุปสรรคมาถึงทุกวันนี้
ล่าสุดเจ้าตัวก็ส่งท้ายปี 2563 ด้วยการเปลี่ยนชื่อจาก “ธนา” เป็น “ธนาตรัยฉัตร” เพื่อเสริมความเฮงของธุรกิจที่ปีนี้ (2564)
ชีวิตส่วนตัว
ธนาตรัยฉัตร คบหาดูใจกับ เจมส์ กาลย์กัลยา ภู โชคอนันต์ ชื่อ เดิม กณิการ์ ภูศรี แฟนสาวนอกวงการรองอันดับหนึ่งมิสแกรนด์ไทยแลนด์ สมรสกันแล้ว เมื่อ วันเสาร์ ที่ 14 มกราคม พ.ศ. 2560 โดยช่วงเช้ามีพิธีสู่ขอพร้อมพิธีหมั้นตามแบบไทย-จีน และพิธีฉลองมงคลสมรสจัดที่ โรงแรม Bangkok Marriott Marquis Queen's Park ปัจจุบันมีบุตร-ธิดารวมกัน 5 คนคือ
ไฟล์สั่งทำการ
ไฟล์สั่งทำการ (executable file) เป็นไฟล์ที่มีคำสั่งให้คอมพิวเตอร์ทำงานตามคำสั่งเครื่องที่ระบุ โดยต่างจากไฟล์ข้อมูลซึ่งต้องผ่านการแยกวิเคราะห์โดยใช้โปรแกรมก่อนจึงจะสามารถทำงานได้
คณะรัฐศาสตร์และรัฐประศาสนศาสตร์ มหาวิทยาลัยเชียงใหม่
คณะรัฐศาสตร์และรัฐประศาสนศาสตร์ มหาวิทยาลัยเชียงใหม่ (Faculty of Political Science and Public Administration, Chiang Mai University) เป็นคณะด้านรัฐศาสตร์แห่งแรกของภาคเหนือ ตั้งอยู่เชิงดอยสุเทพ จังหวัดเชียงใหม่
ประวัติ
คณะรัฐศาสตร์และรัฐประศาสนศาสตร์ เดิมเป็นภาควิชารัฐศาสตร์ สังกัดคณะสังคมศาสตร์ เริ่มทำการเรียนการสอนตั้งแต่ปีการศึกษา 2508 ซึ่งในระยะแรกนั้น ภาควิชารัฐศาสตร์ได้เปิดสอนในหลักสูตรศิลปศาสตรบัณฑิต สาขาวิชารัฐศาสตร์ ซึ่งเป็นหลักสูตรทางด้านสาขาวิชารัฐศาสตร์แห่งแรกในส่วนภูมิภาค ต่อมาในปี พ.ศ. 2529 จึงได้เปิดสอนสาขาวิชารัฐประศาสนศาสตร์ขึ้น เพื่อการพัฒนาวิชาการทางด้านรัฐศาสตร์ที่ก้าวหน้ามากยิ่งขึ้น และผลิตบัณฑิตที่มีความรู้ความสามารถในด้านการปกครอง วิชาการ และการบริหารองค์กรในส่วนราชการ ภาควิชารัฐศาสตร์จึงได้เปิดสอนในหลักสูตรปริญญาโทขึ้น โดยเริ่มมีการเรียนการสอนในระดับปริญญาโทเมื่อปีการศึกษา 2531 เป็นต้นมา
เมื่อปี พ.ศ. 2537 ทางมหาวิทยาลัยเชียงใหม่ได้มีความคิดที่จะจัดตั้ง "คณะรัฐศาสตร์" แต่เนื่องจากประเทศไทยประสบปัญหาเศรษฐกิจ เมื่อปี พ.ศ. 2540 ดังนั้น การจัดตั้งคณะรัฐศาสตร์จึงต้องถูกชะลอเอาไว้ก่อน ถัดมาในปี พ.ศ. 2545 ในการประชุมสภามหาวิทยาลัยเชียงใหม่ได้มีการเสนอ "โครงการจัดตั้งคณะรัฐศาสตร์และรัฐประศาสนศาสตร์" ขึ้นอีกครั้งหนึ่ง โดยคณะใหม่นี้จะประกอบด้วย 2 สาขาวิชา ได้แก่ สาขาวิชาการเมืองการปกครองและความสัมพันธ์ระหว่างประเทศ และสาขาวิชารัฐประศาสนศาสตร์ เนื่องจากคณะที่จัดตั้งขึ้นใหม่ มีการจัดการเรียนการสอนทั้งสาขารัฐศาสตร์และสาขารัฐประศาสนศาสตร์ ซึ่งถ้าหากใช้ชื่อว่า "คณะรัฐศาสตร์" ดังเช่นคณะที่มีการเรียนสอนทั้ง 2 สาขาวิชาดังกล่าวที่ก่อตั้งระยะแรกๆ ของประเทศ ก็จะไม่ครอบคลุม และคณะที่มีการจัดการเรียนการสอนในสาขาวิชารัฐประศาสนศาสตร์เพียงสาขาเดียว ก็กำหนดชื่อคณะว่า "คณะรัฐประศาสนศาสตร์" ดังนั้น ในการประชุมสภามหาวิทยาลัยเชียงใหม่ ครั้งที่ 10/2548 เมื่อวันที่ 24 ธันวาคม พ.ศ. 2548 จึงมีมติให้มีการจัดตั้งคณะรัฐศาสตร์และรัฐประศาสนศาสตร์ขึ้น โดยให้มีฐานะเป็นหน่วยงานอิสระในกำกับของมหาวิทยาลัยเชียงใหม่ ทางมหาวิทยาลัยเชียงใหม่จึงได้กำหนดชื่อคณะใหม่ว่า "คณะรัฐศาสตร์และรัฐประศาสนศาสตร์" เพื่อแสดงถึงภารกิจด้านการเรียนการสอนทางด้านรัฐศาสตร์และรัฐประศาสนศาสตร์ที่ชัดเจนยิ่งขึ้น
ในปี พ.ศ. 2552 คณะรัฐศาสตร์และรัฐประศาสนศาสตร์ ได้เปิดสอนในหลักสูตรรัฐศาสตรบัณฑิต สาขาวิชาการระหว่างประเทศขึ้น จึงทำให้ปัจจุบันคณะรัฐศาสตร์และรัฐประศาสนศาสตร์มี 3 สำนักวิชา คือ สำนักวิชาการเมืองการปกครอง สำนักวิชารัฐประศาสนศาสตร์ และสำนักวิชาการระหว่างประเทศ
คณบดี
หมายเหตุ คำนำหน้านามของผู้ดำรงตำแหน่งคณบดีเป็นคำนำหน้านามตามตำแหน่งทางวิชาการในขณะดำรงตำแหน่ง
บราวน์ (บริษัทเยอรมัน)
บราวน์ (อังกฤษ: Braun ; ), ชื่อเดิม Braun AG เป็นบริษัทผู้ผลิตและจัดจำหน่ายผลิตภัณฑ์เพื่อการบริโภคของเยอรมนี ซึ่งตั้งอยู่ที่เมือง Kronberg
Braun เคยเป็นบริษัทภายใต้การกำกับในเครือของ The Gillette Company ระหว่างปี พ.ศ. 2527 ถึง 2550 ซึ่งเข้าซึ้อกิจการในปี พ.ศ. 2510 ปัจจุบัน Braun เป็นบริษัทในเครือของ Procter & Gamble ซึ่งซื้อกิจการ Gillette ในปี พ.ศ. 2548 จากนั้นเมื่อวันที่ 16 เมษายน พ.ศ. 2555 De'Longhi ซื้อสิทธิ์ถาวรในการผลิตผลิตภัณฑ์แบรนด์ Braun จาก Procter & Gamble ในกลุ่มเครื่องใช้ไฟฟ้าขนาดเล็ก โดย Procter & Gamble ยังคงเป็นเจ้าของแบรนด์ Braun ต่อไป
ประวัติ
Braun (บราวน์)ได้ก่อตั้งโดย Max Braun วิศวกรเครื่องกล แรกเริ่มเป็นร้านช่างกลขนาดเล็กในแฟรงค์เฟิร์ตในปี พ.ศ. 2464 ต่อมาปี พ.ศ. 2466 เริ่มผลิตชิ้นส่วนสำหรับวิทยุ และในปี พ.ศ. 2471 บริษัทเติบโตอย่างมากซึ่งส่วนหนึ่งเป็นผลมาจากการใช้วัสดุพลาสติก ทำให้ต้องย้ายไปยังสถานที่ใหม่บนถนน Idsteiner
ในปี 2472 แปดปีหลังจากที่เขาเริ่มเปิดร้าน Max Braun เริ่มผลิตรายการวิทยุทั้งหมด ไม่นานหลังจากนั้น Braun กลายเป็นหนึ่งในผู้ผลิตวิทยุชั้นนำของเยอรมนี การดำเนินกิจการก้าวหน้าพัฒนาต่อไปด้วยดีจากการเปิดตัวผลิตภัณฑ์ใหม่ ที่รวมวิทยุกับเครื่องเล่นแผ่นเสียงเข้าด้วยกันเป็นครั้งแรกในปี 2475
ตราสินค้า Braun ได้รับการเปิดตัวเป็นครั้งแรกปี 2478 และเครื่องหมายการค้าที่มีเอกลักษณ์ ตัวอักษร "A" ที่ยกสูงได้ถือกำเนิดขึ้น ถัดมาในปี 2480 Max Braun ได้รับรางวัลการสร้างความสำเร็จพิเศษจากเครื่องเล่นจานเสียง
ในปีพ. ศ. 2497 บริษัท ได้เริ่มผลิตเครื่องฉายภาพฟิล์มสไลด์ซึ่งเป็นธุรกิจหลักในอีกสี่สิบปีถัดมา ในปีพ. ศ. 2499 Braun ทำการตลาดเครื่องฉายสไลด์ฟิล์มอัตโนมัติแบบถาดเครื่องแรก ในชื่อ PA 1 เครื่องฉายสไลด์ Braun ทั้งหมดได้ใช้ประโยชน์จากการออกแบบเป็นถาดแบบตรงซึ่งตรงข้ามกับแบบถาดกลม ซึ่งทำให้เครื่องฉายมีขนาดเล็กกะทัดรัด
ในช่วงทศวรรษที่ 1950 (พ. ศ. 2493 - 2502) ยังเป็นจุดเริ่มต้นของผลิตภัณฑ์ Braun ที่เป็นที่รู้จักมากที่สุดจนปัจจุบัน นั่นคือ เครื่องโกนหนวดไฟฟ้า S 50 เป็นเครื่องโกนหนวดไฟฟ้าเครื่องแรกจาก Braun ได้รับการออกแบบในปี 2481 แต่ผลกระทบจากสงครามโลกครั้งที่สองทำให้ต้องเลื่อนการเปิดตัวผลิตภัณฑ์จนกระทั่งปี 2494 เครื่องโกนหนวดนี้มีจุดเด่นที่ชุดระบบการตัดแบบส่ายที่บางมากด้วยการประกอบจากแผ่นโลหะที่บางเบา ซึ่งหลักการออกแบบนี้ยังคงใช้ในเครื่องโกนหนวดของ Braun ในปัจจุบัน
ปีพ. ศ. 2493 ยังเป็นจุดเริ่มต้นของเครื่องใช้ในครัว เช่น เครื่องผสม MX 3 และเครื่องใช้ในครัว KM 3 กลุ่มผลิตภัณฑ์ประกอบอาหาร KM 3 นี้เริ่มออกแบบเป็นอย่างดีโดย Gerd Alfred Müller ในปี 1957 และสามารถรักษารูปลักษณ์ผลิตภัณฑ์ที่แทบไม่เปลี่ยนแปลงเลยเป็นเวลา 36 ปีจนถึงปี 2536
ในปีพ. ศ. 2505 บริษัท Braun กลายเป็น บริษัท Braun AG (บริษัทมหาชน) ในปีถัดมาบริษัทเริ่มจำหน่ายไมโครโฟน Shure ในประเทศเยอรมนี นอกจากนี้ในช่วงปี 2503 Braun ได้เริ่มสร้างวิทยุพกพา T3 ที่ออกแบบโดยดีเทอร์ รามส์ ในขณะนั้นเครื่องฉายฟิล์มสไลด์ของ Braun ได้นำเสนอระบบการฉายภาพคุณภาพสูงและมีโครงสร้างที่เป็นโลหะล้วน รวมกับสไตล์การใช้งานที่ทันสมัย ซึ่งสามารถแข่งขันกับผลิตภัณฑ์ Eastman Kodak และ Leitz ที่อยู่ในตลาดระดับสูงในตลาดโลกได้ Braun ยังได้เริ่มจำหน่ายระบบกล้อง SLR ขนาดกลางคุณภาพสูงที่ผลิตโดยผู้ผลิตกล้องญี่ปุ่น Zenza Bronica ในประเทศเยอรมนีรวมถึงกล้องยี่ห้อ Braun-Nizo และกล้องฟิล์ม Super 8 (เดิมชื่อบริษัท Niezoldi & Krämer GmbH ซื้อโดยบริษัท Braun ในปี 1962 ) ในปี 2510 หุ้นส่วนใหญ่ของบริษัทได้ถูกซื้อโดยกลุ่มบริษัท Gillette Group ในบอสตันรัฐแมสซาชูเซตส์
ในปีพ. ศ. 2513 Braun เริ่มให้ความสำคัญกับเครื่องใช้ไฟฟ้าภายในบ้าน เช่น เครื่องโกนหนวด เครื่องชงกาแฟ มีดโกนไฟฟ้า นาฬิกาและวิทยุ กลุ่มผลิตภัณฑ์เครื่องฉายสไลด์และผลิตภัณฑ์ไฮไฟถูกยกเลิก และในปี 1998 Braun AG ได้แปรสภาพเป็น บริษัทจำกัด
ในปีพ. ศ. 2524 แผนกเครื่องเสียงและเครื่องเสียงไฮไฟซึ่งเติบโตขึ้นจากธุรกิจหลักในอดีตของบริษัท ในด้านวิทยุและเครื่องเล่นแผ่นเสียง ได้ถูกแยกออกเป็น Braun Electronic GmbH ซึ่งเป็นบริษัทอิสระในเครือของ Gillette โดยบริษัท Braun Electronic GmbH นำเสนอชุดเครื่องเสียงไฮไฟสุดท้ายในปี 2533 ก่อนที่จะหยุดการดำเนินธุรกิจ ในช่วงต้นทศวรรษ 1980 Braun ได้ขายแผนกถ่ายภาพและเครื่องฉายสไลด์ให้กับ Robert Bosch GmbH
ในปีพ. ศ. 2525 Gillette Group ได้ย้าย Braun ไปรวมกับบริษัทแม่โดยควบคุมการดำเนินงานของบริษัทแม่อย่างเต็มที่ ในปี 2527 Braun หยุดการผลิตบุหรี่ไฟแช็ค ในปีเดียวกันนั้นเบราน์ก็กลายเป็น บริษัทลูกของยิลเลตต์โดยสมบูรณ์
ในปีพ. ศ. 2541 Gillette ตัดสินใจเปลี่ยน Braun AG กลับเป็นบริษัทจำกัด และ Gillette ซื้อคืนหุ้นกลับร้อยละ 19.9 ในปีต่อมาแผนกการขายของ Braun ได้ถูกควบรวมกับส่วนธุรกิจอื่น ๆ ของ Gillette เพื่อลดต้นทุน ในตอนท้ายของทศวรรษที่ 1990 Braun และ Gillette ประสบความสูญเสียในหลายประเภทสินค้า ความพยายามของ Gillette ที่จะค้นหาวิธีที่จะกลับสู่การทำกำไรจึงได้พิจารณาตัดแผนกที่ทำกำไรได้น้อยของ Braun ทิ้งออกไป เช่น แผนกเครื่องใช้ในครัวและเครื่องวัดอุณหภูมิ แต่ความพยายามนี้ได้ถูกยกเลิกเนื่องจากไม่มีผู้ซื้อแผนกเหล่านั้น ต่อมายอดขายของ Braun ในแผนกเหล่านั้นเริ่มฟื้นตัวในปี 2543
ผลิตภัณฑ์
หมวดประเภทผลิตภัณฑ์ของ Braun มีดังต่อไปนี้:
ก่อนหน้านี้ Braun เคยเป็นผู้ผลิตอุปกรณ์ประกอบอาหาร วิทยุ เครื่องฉายสไลด์ กล้องฟิล์ม Super 8 รวมอุปกรณ์เสริม และระบบเสียงคุณภาพสูง
แต่ปัจจุบัน Braun มุ่งเน้นไปที่หมวดผลิตภัณฑ์หลัก ได้แก่ การโกนหนวดและดูแลเส้นผมความงามและการดูแลเส้นผม ในส่วนของหมวดเครื่องใช้ในครัวเรือนขนาดเล็ก หมวดการดูแลสุขภาพและความงาม รวมถึงนาฬิกาและนาฬิกานั้นดำเนินการภายใต้ใบอนุญาต โดยบริษัทอื่น (ได้แก่ De'Longhi, Zeon, Kaz)
แผนกออกแบบ
ตั้งแต่กลางทศวรรษที่ ​​1950 (พ. ศ. 2493 - 2502) แบรนด์ Braun เชื่อมโยงเข้ากับแนวคิดของการออกแบบอุตสาหกรรมสมัยใหม่ของเยอรมัน ซึ่งผสมผสานระหว่างหลักการใช้งานและเทคโนโลยี ในปีพ. ศ. 2499 บราวน์ได้สร้างแผนกออกแบบขึ้นเป็นครั้งแรกนำโดยดร.ฟริตซ์ ไอช์เลอร์ (Fritz Eichler) และร่วมมือกับ Ulm School of Design เพื่อพัฒนาสายผลิตภัณฑ์ใหม่
ในปี 2499 บริษัท ได้เปิดตัวเครื่องเล่นแผ่นเสียง SK4 ที่มีชื่อเสียงซึ่งออกแบบโดย Dieter Rams นักออกแบบรุ่นใหม่ร่วมกับ Hans Gugelot ผู้บุกเบิกการออกแบบระบบ และอาจารย์ด้านการออกแบบที่ Ulm School of Design ต่อมาในไม่ช้า ดีเทอร์ รามส์ ก็กลายเป็นนักออกแบบที่ทรงอิทธิพลที่สุดของ Braun รามส์ เป็นบุคคลสำคัญในยุคฟื้นฟูศิลปวิทยาการออกแบบในช่วงปลายทศวรรษ 1950 และ 1960 ในที่สุดเป็นหัวหน้าฝ่ายออกแบบ (chief designer) ของ Braun อิทธิพลการออกแบบของ ดีเทอร์ รามส์ ก็ปรากฏชัดในหลาย ๆ ผลิตภัณฑ์ เครื่องเล่นแผ่นเสียง SK 4 ที่มีชื่อเสียงของ Braun และ "D" -series (D25 – D47) ที่มีคุณภาพสูงของเครื่องฉายสไลด์ขนาด 35 มม. เป็นตัวอย่างที่ดีกว่าของการออกแบบเชิงการใช้งาน
อีกผลิตภัณฑ์ที่โดดเด่นของการออกแบบสมัยใหม่ ​​แต่ไม่เป็นที่รู้จักกันดีคือชุดลำโพงแบบไฟฟ้าสถิต BRAUN LE1 อุปกรณ์อิเล็กทรอนิกส์ได้รับใบอนุญาตจาก QUAD Dieter Rams และ Dietrich Lubs เป็นผู้รับผิดชอบนาฬิกา Braun แบบคลาสสิกโดยร่วมมือกันเป็นครั้งแรกในการออกแบบ AB 20 ในปี 2530 การออกแบบเหล่านี้ถูกยุติการผลิต ในปี 2548
เป็นเวลาเกือบ 30 ปี Dieter Rams ทำหน้าที่เป็นหัวหน้าฝ่ายออกแบบของ Braun AG จนกระทั่ง เขาเกษียณเมื่อปี 2538 (เมื่อปีเตอร์ ชไนเดอร์รับหน้าที่แทน) การออกแบบของรามส์หลายอย่างไม่ว่าจะเป็นเครื่องชงกาแฟ เครื่องคิดเลข วิทยุและมีดโกนไฟฟ้า ได้ถูกนำไปจัดแสดงถาวรที่พิพิธภัณฑ์ศิลปะสมัยใหม่นิวยอร์ก
ในปี 1970 แนวทางการออกแบบที่ได้รับอิทธิพลจากศิลปะป๊อปอาร์ตเริ่มเป็นแรงบันดาลใจให้กับผลิตภัณฑ์ของ Braun ซึ่งรวมถึงเครื่องใช้ในครัวเรือนทั่วไปและผลิตภัณฑ์ต่างๆ การออกแบบแบบร่วมสมัยของ Braun ในยุคนี้ได้ผสมผสานวิธีการใหม่นี้ด้วยสีที่สดใสและสัมผัสที่เบาบาง ในขณะที่ยังคงความเด่นชัดในการออกแบบตามแนวปรัชญาของการใช้งาน
กีฬาขี่ม้าในโอลิมปิกฤดูร้อน 2008 – รอบคัดเลือก
การแข่งขันกีฬาขี่ม้าในโอลิมปิกฤดูร้อน 2008 รอบคัดเลือก เป็นการแข่งขันขี่ม้าเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 194 คน แต่ละประเทศสามารถส่งนักกีฬาเข้าแข่งขันได้สูงสุด 3 คน (1 ทีมต่อรายการ) การคัดเลือกสิ้นสุดเมื่อวันที่ 7 กุมภาพันธ์ ค.ศ. 2007
ชรูส์บรี
ชรูส์บรี (Shrewsbury, หรือ )  เป็นเมืองตลาดและเมืองเทศมณฑลริมแม่น้ำเซเวิร์นในชรอปเชอร์ ประเทศอังกฤษ โดยอยู่ทางตะวันตกเฉียงเหนือของลอนดอน 150 miles จากสำมะโน ค.ศ. 2011 เมืองนี้มีประชากร 71,715 คน
ใจกลางเมืองมีรูปแบบถนนสมัยกลางที่ยังไม่ถูกทำลายและสิ่งก่อสร้างภายใต้การพิทักษ์มากกว่า 660 หลัง เช่นโครงไม้จากคริสต์ศตวรรษที่ 15 ถึง 16 ปราสาทชรูส์บรี, ป้อมสนามหินทรายสีแดง และชรูส์บรีแอบบีย์ อดีตอารามคณะเบเนดิกตินที่สร้างขึ้นใน ค.ศ. 1074 และ 1083 ตามลำดับโดยRoger de Montgomery เอิร์ลแห่งชรูส์บรี เมืองนี้เป็นที่กำเนิดของชาลส์ ดาร์วิน และเขาใช้ชีวิตอยู่ที่นี่ 27 ปี
กรานุลเย็ส
กรานุลเย็ส (Granollers) เป็นเมืองทางตอนกลางของแคว้นกาตาลุญญา ประเทศสเปน ห่างจากบาร์เซโลนาไปทางทิศตะวันออกเฉียงเหนือประมาณ 30 กิโลเมตร เป็นเมืองหลักและเมืองที่มีประชากรหนาแน่นที่สุดของโกมาร์กาบัลแยซูริอันตัล มีแม่น้ำกุงโกสต์ (ลำน้ำสาขาของแม่น้ำบาซ็อส) ไหลผ่าน
ปัจจุบัน กรานุลเย็สเป็นศูนย์กลางธุรกิจที่คึกคักแห่งหนึ่ง โดยเติบโตขึ้นมาจากเมืองที่มีอุตสาหกรรมสิ่งทอเป็นหลักในคริสต์ศตวรรษที่ 19 อย่างไรก็ตาม พื้นที่ทางตอนใต้ของเขตเทศบาลก็ยังคงรักษาลักษณะทางเกษตรกรรมในอดีตไว้
สโมสรตะกร้อนครราชสีมา
สโมสรตะกร้อนครราชสีมา เป็นสโมสรตะกร้อในประเทศไทย ปัจจุบันเล่นอยู่ในตะกร้อ ไทยแลนด์ ลีก ใช้สนามแข่งขันคือ สนามโรงยิมค่ายสุรนารี จังหวัดนครราชสีมา
รายชื่อผู้เล่น
รายชื่อผู้เล่นชุด ประจำปี 2555
พระพรหมมงคล (ทอง สิริมงฺคโล)
พระพรหมมงคล,วิ. นามเดิม ทอง พรหมเสน ฉายา สิริมงฺคโล (21 กันยายน พ.ศ. 2466 – 13 ธันวาคม พ.ศ. 2562) เป็นพระราชาคณะเจ้าคณะรองชั้นหิรัญบัฏ ฝ่ายวิปัสสนาธุระรูปแรกของคณะสงฆ์ฝ่ายมหานิกาย และรูปแรกของกรุงรัตนโกสินทร์ ตำแหน่งหน้าที่ในอดีตเป็นเจ้าอาวาสวัดพระธาตุศรีจอมทองวรวิหาร ที่ปรึกษาเจ้าคณะภาค 7 เจ้าอาวาสวัดเมืองมางเจ้าอาวาสวัดร่ำเปิง (ตโปทาราม) และเจ้าคณะอำเภอฮอด
ชาติภูมิ
พระพรหมมงคล,วิ. นามเดิม ทอง พรหมเสน เกิดเมื่อวันศุกร์ที่ 21 กันยายน พ.ศ. 2466 ตรงกับวันขึ้น 12 ค่ำ เดือน 10 ปีกุน ณ บ้านนาแก่ง ตำบลบ้านแอ่น อำเภอฮอด จังหวัดเชียงใหม่ บิดาชื่อ นายทา นามสกุล พรหมเสน มารดาชื่อ นางแต้ม นามสกุล พรหมเสน มีพี่น้องด้วยกัน ๖ คน
อุปสมบท
บรรพชา วันศุกร์ที่ 19 มกราคม พ.ศ. 2477 ตรงกันวันขึ้น 4 ค่ำ เดือน 3 ปีจอ ณ วัดนาแก่ง ตำบลบ้านแอ่น อำเภอฮอด จังหวัดเชียงใหม่ โดยมีพระครูบาชัยวงศ์ (หลวงปู่ครูบาแก้ว ชยวํโส) เจ้าอาวาสวัดนาแก่ง เป็นพระอุปัชฌาย์
อุปสมบท วันจันทร์ที่ 7 กุมภาพันธ์ พ.ศ. 2487 ตรงกับวันขึ้น 14 ค่ำ เดือน 3 ปี วอก ณ พัทธสีมาอุโบสถวัดบ้านแอ่น ตำบลบ้านแอ่น อำเภอฮอด จังหวัดเชียงใหม่ โดยมีพระครูคัมภีรธรรม (ครูบาอินตา พรหฺมปญฺโญ) เจ้าอาวาสวัดชัยพระเกียรติ เป็นพระอุปัชฌาย์ พระอธิการญาณรังสี เจ้าอาวาสวัดห้วยทราย เป็นพระกรรมวาจาจารย์พระมหาจันทร์ วัดพระสิงห์วรมหาวิหาร เป็นพระอนุสาวนาจารย์ ได้รับฉายานามว่า “สิริมงฺคโล”